Referat fra møte # 1 i Samarbeidsutvalget (SU) / skolemiljøutvalget (SMU) for Samnanger Barneskule, skoleåret 2021-22

Fellesrommet på Samnanger Barneskule 25/11-2021, kl 17:00-19:00

Møteleder: Rektor leder møtet

Referent: Øyvind Østerås

Inviterte: 3 FAU-representanter, 2 elevrådsrepresentanter, 2 representanter fra de ansatte (pedagoger/øvrige) og 2 representanter fra kommunen

Til stede: Era Haugen (elevrådet), xxxx (elevrådet), Rektor Eli Kristin Berge (kommunen), Shirin Kvernes Khadoor (kommunen), Jarle Tverli (undervisningspersonale), Elisabeth N. Steinsland (andre tilsette/FAU), Øyvind Østerås (FAU)

Meldt forfall: Åsne N. Aldal (FAU), xxx (undervisningspersonale), xxx (andre tilsette)

Elisabeth N. Steinsland var vara for xxx og Jarle Tverli var vararepr. For xxx.

**Agenda:**

**2021/22-01 Godkjenning av innkalling**

Innkallingen ble godkjent

**2021/22-02 Valg**

**Leder, nestleder** og **sekretær** for SU/SMUskal velges.

Følgende ble enstemmig valgt:

Leder – Øyvind Østerås

Nestleder – Elisabeth N. Steinsland

Sekretær – Åsne N. Aldal

**2021/22-02 Orientering om oppgåver til SU/SMU**

Rektor orienterte.

FAU spiller inn at det må være to fra kommunen, to pedagoger, en representant fra øvrige ansatte på skolen, tre fra elevrådet og tre fra FAU for å oppfylle opplæringslovens §11-1a.

Les meir om SU/SMU her; <https://foreldreutvalgene.no/fug/category/rad-og-utvalg-i-skolen/>

**2021/22-03 Budsjett 2022**

FAU drøftet budsjett og økonomiplan i sitt møte 23/11-21. SU har rett til å uttale seg i forkant av behandling i kommunestyret 02/12-21.Se forslag til budsjett og økonomiplan her: <https://innsyn.sing.no/Samnanger/Innsyn/wfinnsyn.ashx?response=journalpost_detaljer&journalpostid=2021008750&>

Elevrepresentantene løfter frem at det er en del gamle læreverk på skolen, blant annet naturfagsbøker fra 2007. Rektor forteller at det er få læreverk som er gode og oppdaterte etter fagfornyinga. Derfor har skolen avventet å kjøpe nye lærebøker, men heller gått for lisens på elektroniske lærekilder. Men dette er ikke nødvendigvis en varig ordning. Dersom det tilbys gode lærebøker etterhvert, kan det være aktuelt å gå over til dette.

**Vedtak:** SU setter stor pris på at kommunen har videreført ordningen som foreslått av arbeidsgruppa som så på løsninger for innsparinger i skoledriften (nedsatt av kommunestyret 03.12.20); elevtallet legges til grunn for skolens timesøknad (1), deretter får man administrasjonens forslag til ramme (2), så vil skolens ledelse beskrive konsekvensene av den foreslåtte rammen (3), før budsjettvedtak i kommunestyret (4).

SU skulle gjerne sett at både sløydsal og å forbedre uteområdet til skolen blir prioritert som tiltak i budsjettet for 2022.

**2021/22-04 Høring: Skulerute for neste skuleår (2022/23)**

FAU kan uttale seg om utkast til skolerute. Utkastet skal legges frem for Samarbeidsutvalget (SU), og utvalget kan velge å uttale seg til kommunestyret. Det er SU-møte på torsdag 25. november. Se vedlagt utkast til skolerute.

**Vedtak:** SU tar forslag til skolerute 2022/23 til orientering og har ingen forslag til endringer. Det bes om at teksten under månedene korrigeres slik at den er i tråd med månedsoversikten.

**2021/22-05 Høyring: Forskrift om ordensreglement for skulane i Samnanger**

Se vedlagt utkast. Kommunen har gitt innspillsfrist til 22.november, men vil

likevel trolig lytte dersom SU/SMU har vesentlige innvendinger.

**Vedtak:** Samarbeidsutvalget stiller seg bak forslaget til «Forskrift om

ordensreglement for skulane i Samnanger». Det forutsettes at både foreldre og

elever tas med i arbeidet med utforming av ordensregler på skolen.

**2021/22-06 Idrettshall**

Det pågår mange diskusjoner om idrettshall i Samnanger. Hva mener SU? Hvor bør hallen ligge? Skal SU uttale seg?

Etter en diskusjon kom SU frem til at det var viktig å presisere hvilke prinsipper som er viktige for SU og unngå å peke på et bestemt sted som hallen bør ligge.

**Vedtak:** Å snarlig få på plass en idrettshall er viktig for barna i Samnanger. Samarbeidsutvalget synes de følgende prinsippene er viktige:

* Hallen må plasseres sentralt
* Hallen må kunne brukes både i skoletid, på fritid og til kulturaktiviteter
* Uteområdet på skolen må ikke forringes
* Plassering av hallen må ivareta sikker og trygg tilkomst for barn og voksne, både til forts, på sykkel og i bil
* Trafikkavvikling må kunne foregå på en hensiktsmessig måte

**2021/22-07 Orientering om uteområde**

Rektor og FAU orienterte.

Rektor informerte om en gjennomgang som var gjort sammen med Teknisk. Fra kommunen når det gjelder fremkommelighet for rullestolbrukere. Det er en del tiltak som må iverksettes.

FAU-representantene informerte om arbeidet som FAU har gjort for å samle inn penger til forbedring av uteområde.

**2021/22-08 Smittevern / status på drift under pandemien**

Rektor orienterte om tiltakene skolen har i forhold til smittevern og smittesporing. Det oppfattes som to ulike utbrudd på barneskolen. Det er rundt 40 smittede i Samnanger. De aller fleste på barneskolen har kjent smittevei. Det er en del elever som er borte fordi det er lav terskel for å være borte, at de er nærkontakter eller syke. Dette gir utfordringer for undervisningen.

FAU skryter av skolen for god informasjon de siste ukene.

FAU oppfordrer til at skolen forsøker seg på hybridløsninger der man forsøker å gi undervisning parallelt i klasserommet og via Teams.

FAU ber skolen om å fokusere på riktig håndvask, slik at elevenes hud blir best mulig ivaretatt. Det var mange elever som hadde svært såre hender forrige vinter.

**2021/22-09 Eventuelt**

Ingen saker.